[{"text_idx": "#000000", "text": "Mae\u2019r dudalen hon yn rhoi i chi wybodaeth am adnoddau sy\u2019n eich cynorthwyo yn y gwaith o gyflwyno neges y Beibl i blant. Mae rhan fwyaf o\u2019r adnoddau hyn yn rhad ac am ddim. Mae hefyd yn eich cyfeirio at fudiadau sy\u2019n medru eich cefnogi gyda gwaith yr Ysgol Sul neu glwb."}, {"text_idx": "#000001", "text": "Hanfod gwaith Ysgolion Sul a chlybiau Cristnogol yw cyflwyno hanesion Beiblaidd i blant a\u2019u cymhwyso ar gyfer y dydd heddiw. Mae\u2019r gweledol bob amser yn help i ddenu sylw a diddordeb yr ifanc, ac un dull effeithiol o gyflwyno stori yw trwy gyfrwng PowerPoint. Dyma i chi dri safle sy\u2019n cynnig cyflwyniadau Beiblaidd parod i chi lawr lwytho am ddim."}, {"text_idx": "#000002", "text": "Cynhyrchwyd y \u201cPowerPoints\u201d gan gwmni o\u2019r enw \u201cVision For Children\u201d, ac mae\u2019r hawlfraint ar y cyflwyniadau PowerPoint yn eiddo iddynt hwy. Mae\u2019r fersiwn Gymraeg yn addasiad gan M.I.C. ac ar gael ar wefan Cyngor Ysgolion Sul. Cliciwch YMA"}, {"text_idx": "#000005", "text": "Cyfres o wersi a phosau Beiblaidd llawn hwyl i blant ac ieuenctid i\u2019w lawr lwytho yn rhad ac am ddim yw Amser Beibl. Cwricwlwm tair blynedd yn cynnwys amrywiaeth eang o hanesion o\u2019r Beibl. Cliciwch YMA"}, {"text_idx": "#000008", "text": "Mae \u201cCreative Kidswork\u201d yn wefan newydd sy\u2019n cynnig cannoedd o syniadau ymarferol ar gyfer dysgu gwirioneddau Beiblaidd i blant. Cliciwch YMA"}, {"text_idx": "#000009", "text": "Mae gan beibl.net nifer o adnoddau Cristnogol i blant sy\u2019n cynnwys drama\u0302u byr, oedfaon a ffilm. Mae ffilm yn ffordd wych a chyfoes i gyflwyno stori\u0308au Beiblaidd a gellir eu llawr lwytho am ddim. Cliciwch YMA"}, {"text_idx": "#000011", "text": "Mae bandiau llawes yn bethau poblogaidd gyda\u2019r ifanc ac mae cwmni \u201cTHE4POINTS\u201d wedi cynhyrchu bandiau llawes, ynghyd a\u0302 llawer o adnoddau di-iaith eraill, gyda symbolau sy\u2019n crynhoi hanfodion y ffydd Gristnogol. Yn ychwanegol at hyn mae yna lyfryn bach sy\u2019n esbonio\u2019r 4 symbol a diolch i\u2019r Cyngor Ysgolion Sul mae\u2019r llyfryn hwn ar gael bellach yn y Gymraeg. Cliciwch YMA am fwy o wybodaeth."}, {"text_idx": "#000012", "text": "Y prif fudiad sy\u2019n darparu adnoddau ar gyfer gwaith Ysgolion Sul a chlybiau Cristnogol cyfrwng Cymraeg yw\u2019r Cyngor Ysgolion Sul. Y Cyngor sy\u2019n cyhoeddi gwerslyfrau Ysgol Sul yn ogystal ag amrywiaeth eang o ddefnyddiau eraill. Datblygiad diweddar yw\u2019r cynnig i lawr lwytho gwersi a ffilmiau byr i blant. Cliciwch YMA ar gyfer gwefan Cyngor Ysgolion Sul ac i lawr lwytho gwersi neu ffilmiau dewiswch \u201cSiop.\u201d"}, {"text_idx": "#000013", "text": "Y brif ganolfan breswyl sy\u2019n darparu gwyliau Cristnogol i blant ac ieuenctid trwy gyfrwng y Gymraeg yw Coleg Y Bala. Mae\u2019r ganolfan yn eiddo i Eglwys Bresbyteraidd Cymru ond mae\u2019r gwasanaeth sy\u2019n cael ei chynnig yn agored i bawb. Mae gan y Coleg staff sy\u2019n brofiadol iawn mewn gwaith plant ac ieuenctid a bob blwyddyn mae pobl ifanc o sir Gaerfyrddin yn mynd i\u2019r Coleg ar gyfer \u201cY Cwrs Ieuenctid\u201d (12-15 oed) a \u201cSouled Out\u201d (16 oed +). Darperir bws i\u2019w cludo am ddim ac mae\u2019r bobl ifanc bob amser yn dychwelyd wedi elwa\u2019n ysbrydol ac wedi mwynhau \u201cmas draw.\u201d Am fwy o wybodaeth am Goleg Y Bala cliciwch YMA"}]